# data[].attributes.body
U Sevesu, talijanskom gradiću 20-ak kilometara od Milana, 10. srpnja 1976. godine iz kemijskog postrojenja ICMESA za proizvodnju herbicida i pesticida u atmosferu je oslobođen gust oblak pare koji je sadržavao oko 2 kg TCDD-a (2,3,7,8-tetraklordibenzodioksin). Nošen vjetrom dioksin se proširio po cijelom područuju da bi potom kišom bilo onešićeno oko 1800 hektara tla.

# data[].attributes.body
I proizvođači i oblasne vlasti danima su pokušavali zataškati događaj, ostavivši stanovništvo na istom mjestu, iako je iz dana u dan sve više djece trpjelo od bolnih promjena na koži - onih istih koje su unakazile ukrajinskog predsjednika Juščenka kad je namjerno otrovan dioksinom na nekoj večeri.

# data[].attributes.body
U Sevesu je obavještavanje javnosti bilo još sporije i lažnije nego u Černobylu deset godina kasnije - s time da u tom dijelu Brianze nisu bili na vlasti bezbožni komunisti nego katolički demokršćani, kao i u Rimu, uostalom.Tek 16 dana kasnije - zahvaljujući sve jačem pritisku novina - evakuirana je kontaminirana zona, u kojoj ni danas nitko ne stanuje, a i ne smije dok je svijeta i vijeka. Film koji je o tome snimljen nikada nije prikazan u Italiji.

# data[].attributes.body
Zbog posljedice trovanja liječeno je više od 2000 ljudi, a u tom je području znatno porasao i broj spontanih pobačaja u mjesecima nakon katastrofe. Više od 80 000 životinja usmrćeno je zbog sprječavanja mogućih štetnih utjecaja na ljude.

# data[].attributes.body
Ukupna šteta procjenjuje se na više od 40 milijuna eura. Akcident u Sevesu jedan je od najvećih i najpoznatijih u povijesti što se tiče kemijskih industrija.